
   ОБЛАСТЕН ИНФОРМАЦИОНЕН ЦЕНТЪР – СОФИЯ

гр. София 1408, бул. „Витоша“ 99, тел. 02/44 00 788, e-mail: oic.sofia@gmail.com


ПОКАНА
Областен информационен център – София, съвместно с Местна инициативна група „Костинброд – Своге“ (МИГ „Костинброд – Своге“), има удоволствието да Ви покани на информационна среща в община Своге, която се провежда в рамките на есенната информационна кампания на ОИЦ – София в общините от Софийска област.
По време на срещата експертите на Областен информационен център – София ще представят актуалните и предстоящите възможности за кандидатстване и финансиране по програмите, съфинансирани от Европейските фондове при споделено управление през програмния период 2021–2027 г.
Представител на екипа на МИГ „Костинброд – Своге“ ще запознае участниците с актуална информация за Стратегията за водено от общностите местно развитие (СВОМР), включително с възможностите за подкрепа на местни инициативи, приоритетите за развитие на територията и предстоящи приеми на проектни предложения по стратегията.
Ще бъде предоставена информация за основни изисквания за кандидатстване, както и практически насоки за подготовка и изпълнение на проектни предложения.
[bookmark: _GoBack]Срещата е насочена към служители на местната власт, бизнеса, земеделски производители, неправителствени организации, граждани и други заинтересовани страни, които желаят да се запознаят с възможностите за европейско финансиране и подкрепа за развитието на местната общност.
Информационната среща ще се проведе на 10 ноември 2026 г. (вторник) от 13:00 ч. в заседателна зала на Община Своге, ул. „Александър Стамболийски“ 7.
По време на събитието участниците ще имат възможност да зададат своите въпроси и да получат конкретни разяснения и насоки от експертите на ОИЦ – София и МИГ „Костинброд – Своге“.
Участието е безплатно!
Събитието се реализира в рамките на проект „Функциониране на ОИЦ – София за периода 2024–2029 г.“, финансиран от Европейския фонд за регионално развитие чрез Програма „Техническа помощ“ 2021–2027 г.
Есенната информационна кампания на Областен информационен център – София в общините от Софийска област се провежда в периода септември – ноември 2026 г.
ОБЛАСТЕН ИНФОРМАЦИОНЕН ЦЕНТЪР – СОФИЯ
МИГ „КОСТИНБРОД – СВОГЕ“

